open-index/open-wikipedia-markdown huggingface dataset:
Shaman King

**Shaman King** (シャーマンキング *Shāman Kingu*) adalah sebuah siri manga/animasi dari Jepun yang ditulis oleh Hiroyuki Takei. Siri manganya sudah berakhir di Jepun setelah melalui 32 jilid. Siri animasinya juga sudah tamat pernyiarannya di Jepun setelah 64 episod serta 3 rancangan khas, dan kini disiarkan di NTV 7 pada setiap hari Sabtu jam 11:00 pagi.

***Shaman*** (pawang, dukun) merupakan seseorang yang mampu berhubung antara dunia fana dan dunia roh. Dalam Shaman King, shaman berganding bahu dengan hantu, roh dan semangat untuk mencapai tujuan mereka. Impian terbesar seorang shaman ialah menjadi *Shaman King*, yang mampu menghubungi Great Spirit (semangat kepada mana segala roh akan kembali) untuk menjadi penyelamat dunia. Pelbagai istilah majis dan kerohanian disebarkan sepanjang cerita di mana mereka bergabung menjadi sesuatu yang boleh dijelaskan apabila tibanya plot utama.

## Cerita
Pada suatu malam, **Oyamada Manta** (小山田まん太), seorang pelajar sekolah menengah rendah, mencuba laluan pintas ke rumah setelah  elalui kelas tambahan. Laluan pintas tersebut merupakan sebidang tanah perkuburan dan di sinilah Manta bertemu **Asakura Yoh** (麻倉 葉), seorang shaman muda yang dikelilingi segerombolan hantu yang menyeramkan dan menakutkan Manta. Di masa inilah Manta mendapati dia boleh melihat hantu. Tidak lama kemudian, Yoh dan Manta menjadi sahabat karib dan bersama-sama mengembara, dan lama-kelamaan Manta memperlajari kehidupan shaman.

Yoh kemudiannya menemui **Tao Ren** (道 蓮), dan bertarung dengannya. **Anna Kyoyama** (恐山アンナ), tunang Yoh, pula muncul dan menjalankan latihan keras, untuk menyediakan Yoh menghadapi Pertarungan Shaman. Pertarungan ini diadakan sekali dalam 500 tahun dan merupakan pertarungan antara shaman yang bertanding merebut gelaran juara yang akan dinobatkan sebagai Shaman King. Juara ini akan memperoleh kebolehan membentuk semula dunia seperti yang dipilhnya, untuk memakbulkan impiannya. Maka bermulanya kembara Yoh dan sahabatsahabatnya.

## Muzik

Lagu pembuka rasmi *Shaman King*, ialah Oversoul dinyanyikan oleh *[[Megumi Hayashibara]]*
Kelubi

**Kelubi**, **asam kelubi**, **asam paya** atau **salak hutan** (*Eleiodoxa conferta*) ialah spesies tumbuhan berbunga dalam keluarga palma, Arecaceae yang terdapat di Asia Tenggara. Tumbuhan ini hampir sama rupanya dengan nipah tetapi lebih kecil. Ia tumbuh di kawasan hutan paya dan mempunyai buah yang sangat masam.

Buahnya dijeruk dengan sedikit garam dan dinamakan 'jeruk kelubi'.

## Lihat juga
* Senarai pokok

## Pautan luar
*''Eleiodoxa'' on NPGS/GRIN 
*GBIF Portal
*Fairchild Guide to Palms: ''Eleiodoxa''

## Rujukan
Posmen

**Posmen**, **penghantar surat** atau **tukang pos** (Bahasa Inggeris: *postman* atau *postwoman* di Britain; *letter carrier* di Amerika Syarikat; *postie* di Australia dan New Zealand; serta ) merupakan pekerja pejabat pos atau perkhidmatan pos, yang menghantar surat atau bungkusan ke tempat tinggal dan perniagaan. Pos Diraja British (*Royal Mail*), menukar nama rasmi pekerjaan ini dari *pembawa/penghantar surat* kepada "posmen" pada tahun 1883.

## Rujukan

## Pautan luar
* National Association of Letter Carriers
* National Rural Letter Carriers' Association
Yui Makino

Yui Makino (牧野 由依) merupakan seorang penyanyi, pengalih suara & pelakon di Jepun. Yui dilahirkan di Tokyo, Jepun pada 19 Januari 1986. Yui mempunyai darah jenis O dan berkebolehan bermain piano. 

## Lagu

* Amrita (アムリタ) - Filem  (Lagu pengakhiran cerita) 
* Euphoria (ユーフォリア) - ARIA The NATURAL (lagu pembukaan cerita) 
* Undine (ウンディーネ) - ARIA The ANIMATION (lagu pembukaan cerita) 
* Yume No Tsubasa (ユメノツバサ) -  
* Omna Magni - Sousei no Aquarion (Lagu pengakhiran cerita)
* Jasmin - 
* Dark Side ni Tsuitekite - N.H.K. no Yokoso
* Modokashii sekai no ue de  - N.H.K. no Yokoso (Lagu pengakhiran cerita)
* Synchronicity- Tsubasa Tokyo Revelations (Lagu Pembukaan)

## TV Anime
2005
* Tsubasa Reservoir Chronicle sebagai Sakura
2006
* Aria The Natural sebagai Akane (dalam episod 26)
* Welcome to the NHK! sebagai Misaki Nakahara 
* Spider Riders: Oracle of Heroes sebagai Girl in episode 7 
* Coron-chan sebagai Byobā 
* Zegapain sebagai May-Yu 
* Tsubasa Chronicle (musim kedua) sebagai Sakura 

2007
* Kaze no Stigma sebagai Lapis Suirei 
* Bokurano sebagai Aiko Tokosumi 
* Sketchbook sebagai Hazuki Torikai 

## OVA
Tsubasa Tokyo Revelations sebagai Sakura 
Hoshi no Umi no Amuri sebagai Amuri 

## Filem Anime
* Tsubasa Chronicle: Torikago no Kuni no Himegimi sebagai Sakura 
* Top wo Nerae 2! & Top wo Nerae! Gattai Gekijō-ban!! sebagai Akaitakami

## Pautan luar

*  laman rasmi   di Sun Music Group
*  laman rasmi   di Victor Entertainment
NewS

**NewS** merupakan penyanyi berkumpulan lelaki yang popular di Jepun

## Ahli Kumpulan

* Koyama Keiichiro (小山慶一郎) - sering dipanggil sebagai "Koyama, Kei, atau Kei-chan" lahir pada 1 Mei 1984
* Masuda Takahisa (増田貴久) - sering dipanggil sebagai "Massu, Masuda-kun" lahir pada 4 Julai 1986 
* Kato Shigeaki (加藤シゲアキ/加藤成亮) - sering dipanggil sebagai "Shigeaki, Shige, Kato-kun" lahir pada 11 Julai 1987 

### Ahli lama

*Takahiro Moriuchi (森内貴寛, Taka)
*Uchi Hiroki (内博貴) - sering dipanggil sebagai "Hiro, Uchi or Uchi-kun atau Ryo" lahir pada 10 September 1986
* Kusano Hironori (草野博紀) - sering dipanggil sebagai "Kusano, Notti or Kusano-kun, Hiro" lahir pada 15 Februari 1988 
*Yamashita Tomohisa (山下智久) - sering dipanggil sebagai "Tomo-kun, Yamapi, Pi-chan atau Pi" lahir pada 9 April 1985. Yamapi juga pernah berlakon dalam drama Jepun, Nobuta Wo Produce.Selain itu pernah bergabung dengan Kamenashi Kazuya dalam kumpulan Shuji To Akira
*Nishikido Ryo (錦戸亮) - sering dipanggil sebagai "Ryo, Ryo-chan atau Ryotan " lahir pada 3 November 1984
* Tegoshi Yuya (手越祐也) - sering dipanggil sebagai "Tegoshi" lahir pada 11 November 1987
Tomohisa Yamashita

**Yamashita Tomohisa** (Jepun: ; Jawi: ياماشيتا توموهيسا; dilahirkan pada 9 April 1985 di Chiba) atau dikenali juga sebagai **Yamapi** (山P, やまぴー) merupakan seorang penyanyi, pelakon, pengacara rancangan televisyen yang berasal dari negara Jepun.

Yamashita menyertai label rakaman Johnny & Associates pada tahun 1996 ketika berusia 11 tahun dan membuat penampilan sulungnya dengan NewS pada tahun 2004. Bersama-sama dengan Kazuya Kamenashi, mereka berdua telah membentuk projek khas yang dikenali sebagai kumpulan Shuji To Akira untuk mempromosikan drama *[[Nobuta Wo Produce]]*. Pada tahun 2006, beliau telah membuat penampilan pertama sebagai penyanyi solo dengan single "Daite Senorita". Dua tahun kemudian, beliau telah menamatkan pengajiannya di Universiti Meiji dalam bidang permasaran. 

Album solo pertama Yamashita, *[[SUPERGOOD, SUPERBAD]]* telah dilancarkan pada tahun 26 Januari 2011. Album telah mencapai kedudukan pertama dalam carta mingguan Oricon. Pada 7 Oktober 2011, beliau telah meninggalkan kumpulan muzik NewS untuk bergerak sebagai artis solo.

## Diskografi
**Album studio**
* 2023: *Sweet Vision*
* 2018: *UNLEASHED*
* 2014: *You*
* 2014: *Asobi* (1st mini album)
* 2013: *[[A Nude (album)|A NUDE]]*
* 2012: *[[Ero (album)|Ero]]*
* 2011: *[[SUPERGOOD, SUPERBAD]]*

**Single**
*  2013: "Summer Nude '13"
* 2013: "Que Sera Sera"
* 2012: "Love Chase"
* 2012: "Ai, Texas"
* 2011: "Hadakanbo"
* 2010: "One in a million"
* 2009: "Loveless"
* 2006: "Daite Senorita"

## Filemografi
### Televisyen

### Filem

## Rujukan

## Pautan luar
*Johnny's Net
*WMG Jepun
Dortmund

**Dortmund** merupakan sebuah bandaraya di Jerman, terletak dalam Bundesland di Rhine-Westphalia Utara, dalam Ruhr are. Dengan jumlah penduduk seramai 587,830 orang (20 Jun 2005). Sungai Ruhr mengalir ke selatan bandaraya itu, dan sungai Emscher mengalir melalui kawasan perbandaran. Terusan Dortmund-Ems juga berakhir di Pelabuhan Dortmund, yang merupakan terusan terbesar di Jerman, dan menyambungkan Dortmund keLaut Utara. 

Dortmund dikenali sebagai "metropolis hijau" Westphalia. Hampir separuh dari kawasan perbandaran terdiri dari jalan air, tanah paya, pertanian dan kawasan hijau dengan taman-taman mewah seperti Westfalenpark dan Rombergpark. Selepas hampir seratus tahun perlombongan ektensif arang batu, dan pembuatan keluli dalam kawasan terhad di dalam bandar, keadaan hari ini sungguh berbeza.  

Pasar Krismas (Weihnachtsmarkt) merupakan salah sebuah pasar terbesar di Jerman, dan menempatkan "pkok Krismas" terbesar di dunia, dibentuk dengan menyusun beratus-ratus pokok bagi membentuk satu susunan bentuk piramid.

## Pautan luar

* Dortmund city website
* Map of Dortmund and the Ruhr-Area in 1789
* Dortmund In Your Pocket City Guide (also a downloadable PDF guide)
Asian Kung-fu Generation

Asian Kung-fu Generation (アジアン・カンフー・ジェネレーション, Ajian Kanfū Jenerēshon) merupakan kumpulan penyanyi lelaki yang popular di Jepun.

Kumpulan ini mula beraksi pada tahun 1996.Mereka pernah menubuhkan sebuah kumpulan bernama Ajikan.

## Ahli Kumpulan

**Kita Kensuke**
*Tarikh lahir: 24 Januari 1977
*Tempat lahir: Kanagawa
*Posisi: Gitar utama dan penyanyi latar

**Gotou Masafumi**
*Tarikh lahir: 12 Disember 1976
*Tempat lahir: Bandar Fujieda, Shizuoka
*Posisi: Vokal utama dan pemain gitar

**Yamada Takahiro**
*Tarikh lahir: 19 Ogos 1977
*Tempat lahir: Shizuoka
*Posisi: Gitar Bass penyanyi latar

**Ijichi Kiyoshi**
*Tarikh lahir: 25 September 1977
*Tempat lahir: Kanagawa Prefecture
*Posisi: Pemain dram

## Album

* Fan Club (15 Mac 2006) 
* Sol-fa (20 Oktober 2004) terjual lebih 700,000 keping dan berada di tangga pertama carta Oricon di Jepun selama dua minggu brturut-turut
* Kimi Tsuna Five M (19 November 2003) terjual sebanyak 250,000 keping dan memasuki carta Oricon
* Houkai Amplifer (23 April 2003) 
* I'm Standing Here 

## Lagu

* Haruka Kanata (anime Naruto)
* Rewrite (anime Full Metal Alchemist)
* Kimi to Iu Hana
* Mirai no Kakera
* Loop and Loop
* Kimi no Machi Made
* Siren
* Jyuni Shinhou no Yukei 
* World Apart 
* Blue Train

## Pautan luar

*Laman rasmi
Hidung berdarah

**Hidung berdarah**, juga dikenali sebagai **epistaksis**, ialah kejadian biasa pendarahan dari hidung. Pendarahan biasanya disedari apabila darah mengalir keluar melalui hidung.

Terdapat dua jenis pendarahan hidung: anterior (paling utama), dan posterior (kurang biasa, lebih cenderung diperlukan perhatian perubatan). Kadang-kadang dalam kes-kes yang lebih teruk, darah boleh mengalir ke salur nasolacrimal dan keluar dari mata. Darah segar dan darah beku juga boleh mengalir ke dalam perut dan menyebabkan loya dan muntah-muntah.

## Punca
Selain itu, hidung berdarah juga terjadi apabila saluran darah mengalami jangkitan seperti:
# Selsema.
# Suhu dalam badan terlalu tinggi.
# Alahan pada persekitaran.
# Menghembus nafas terlalu kuat.
# Kekeringan mambran mukus (selaput lendir) seperti merekah dan berkerak
# Berlakunya kecederaan seperti mengorek hidung jauh ke dalam atau patah hidung.
# Tekanan darah tinggi atau sesuatu penyakit ketumbuhan.
# Jangkitan kuman seperti jangkitan akut pernafasan dan  sinusitis yang kronik.

## Jenis-jenis
Kebanyakan masalah hidung berdarah boleh mengganggu kehidupan seharian pesakit. Lebih menakutkan, kadangkala masalah sebegini boleh mengancam nyawa apabila darah keluar dengan terlalu banyak dan tidak berhenti-henti. Terdapat dua jenis hidung berdarah:
# **Hidung berdarah dari depan** - Darah keluar dari bahagian depan hidung dan mengalir keluar ke salah satu lubang hidung atau kedua-duanya sekali jika pesakit bangun atau berdiri.
# **Hidung berdarah dari belakang** - Hidung berdarah berlaku jauh di dalam hidung dan mengalir keluar melalui bahagian belakang mulut dan tekak. Tidak kiralah pesakit itu sedang berdiri ataupun duduk.

## Rujukan

## Pautan luar

*National Library of Medicine - Describes causes, solutions, and prevention of nosebleeds
Institut Pendidikan Guru Kampus Rajang

**Institut Pendidikan Guru Kampus Rajang** merupakan salah sebuah daripada 32 Institut Pendidikan Guru Malaysia di Malaysia. Ia terletak di Jln KJD,96500 Bintangor, Sarawak.

Institut ini dibina sebagai projek usahasama di antara Kerajaan Malaysia dan Kerajaan New Zealand. Kerajaan Malaysia bertanggungjawab untuk memperolehi tapak tanah sementara Kerajaan New Zealand menyediakan bantuan kewangan sebanyak RM 1.5 juta di bawah Rancangan Kolombo. 

Institut ini telah dirasmikan pada 31 Oktober 1967 oleh TYT Yang di-Pertua Negeri Sarawak, Tun Abang Haji Openg dengan nama Maktab Perguruan Rajang. Pengetua pertamanya ialah Encik K.J. Hayr dari New Zealand.

## Visi
IPG Peneraju Kecemerlangan Pendidikan Guru.

## Misi
IPG melahirkan guru yang kompeten dan berjiwa pendidik melalui program pembangunan guru yang dinamik ke arah pendidikan sekolah bertaraf dunia.

## Pautan luar
* IPG Kampus Rajang
Tanglung Cina

**Tanglung** merupakan satu elemen kebudayaan masyarakat Cina semenjak tahun 250 SM lagi.

## Kegunaan
Dalam masyarakat Cina, tanglung bukan hanya perhiasan. Ia digunakan dalam majlis tertentu untuk mengalu-alukan tetamu, untuk menghebahkan kelahiran, kematian, atau amaran bahaya.

## Simbol
Warna serta tempat di mana tanglung digantung membawa makna tertentu. Contohnya, mereka yang baru menyambut kelahiran bayi atau perkahwinan akan menggantung tanglung berwarna merah di pintu rumah. Ini sebagai tanda kemeriahan dan kegembiraan kerana warna merah membawa maksud tenaga dan kecergasan.

Tanglung merah juga digunakan semasa perayaan atau keraian, seperti perayaan Tahun Baru Cina.

## Reka bentuk
Bentuk asal tanglung tidak banyak berubah dari dahulu. Kebiasaannya tanglung diperbuat daripada kertas dan rangkanya daripada buluh. Tetapi ada juga tanglung diperbuat dari sutera dan kain.

Semasa pemerintahan Dinasti Song, tanglung-tanglung diperbuat dari kaca dan permata digunakan sewaktu menyambut pesta dan perayaan. Di negara China, tanglung yang mudah dan ringkas bentuknya digunakan untuk menerangi jalan masuk ke rumah, digantung di tiang sampan, di luar rumah, dan kedai. Kanak-kanak sekolah juga diajar membuat tanglung.

Semasa musim luruh, mereka mengadakan pesta tanglung sebagai tanda berakhirnya musim Tahun Baru Cina dan meraikan kedatangan cahaya dan musim bunga.

Tanglung yang berbagai-bagai bentuk dan warna digantung di merata-rata tempat.

## Pesta Tanglung di Malaysia

Di Malaysia, disambut pada hari ke-15 bulan pertama Tahun Baru Cina iaitu semasa bulan penuh.

Sudah menjadi tradisi masyarakat Cina menggantung tanglung semasa malam bulan penuh ini. Kadang-kadang mereka menulis puisi dan teka-teki pada tanglung-tanglung dan cuba menyelesaikannya.
Sekolah Menengah Kebangsaan Tun Perak, Perak

**Sekolah Menengah Kebangsaan Tun Perak** atau nama ringkasnya *SMK Tun Perak*, merupakan sebuah Sekolah menengah kebangsaan yang terletak di Jalan Besar Pekan Padang Rengas.

Pada 2009, Sekolah Menengah Kebangsaan Tun Perak memiliki 433 pelajar lelaki dan 460 pelajar perempuan, menjadikan jumlah keseluruhan murid seramai 893 orang. Ia mempunyai seramai 70 orang guru.2009

## Sejarah

## Pencapaian
* **2022**
* Juara Pertandingan Roket Air peringkat daerah Kuala Kangsar 2022
* Kelima Pertandingan Teknologi pelancaran roket air peringkat negeri Perak 2022

## Lihat juga
* Padang Rengas
* Kuala Kangsar

## Alamat
:Sekolah Menengah Kebangsaan Tun Perak
:Jalan Besar Pekan Padang Rengas 
:33700, Padang Rengas
:Negeri Perak, Malaysia
:Telefon =  605-7584236
:Fax       = 605-7583590

## Pautan luar
* Sekolah Menengah Kebangsaan Tun Perak
Mermaid Melody Pichi Pichi Pitch

ialah siri manga dan anime shōjo dari Jepun. Siri animasi ini pernah disiarkan di Malaysia menerusi saluran TV3 pada setiap hari Ahad jam 11:30 pagi dan pernah disiarkan di Singapura menerusi saluran MediaCorp Saluran 8 pada setiap hari Ahad jam 11:00 pagi . Kini, animasi ini disiarkan menerusi saluran TV9. Clan TVE Disney Channel Sepanyol Canal Sur

Animasi ini mengisahkan tentang puteri duyung bernama Luchia Nanami yang menetap sementara di darat sebagai manusia. Apabila musuh tiba (Gaito dan sekutunya), dia akan bertukar ke bentuk penyanyi dan menggunakan nyanyiannya untuk mengalahkan musuh. Dia dibantu oleh rakan-rakannya, terutama sekali Hanon dan Rina.
Masaharu Fukuyama

**Masaharu Fukuyama** (福山 雅治 ) merupakan seorang penyanyi dan penulis lirik di Jepun.Masaharu juga pernah menjadi seorang pelakon.

Masaharu lahir pada 6 Februari 1969 di Nagasaki, Jepun.
Shūji to Akira

***Shuji To Akira*** (修二と彰, "Shuji dan Akira") merupakan satu gabungan istimewa di bawah Johnny's Entertainment di antara dua orang dari dua kumpulan berbeza untuk mempromosi drama lakonan mereka iaitu sebuah drama Jepun bertajuk Nobuta Wo Produce.

## Ahli kumpulan

* Kamenashi Kazuya dari kumpulan KAT-TUN
* Yamashita Tomohisa dari kumpulan NewS

## Lagu

* Seishun Amigo (青春アミーゴ) (lagu untuk Nobuta Wo Produce) - dihasilkan pada 2 November 2005 dan menjadi single yang terlaris di Jepun menurut Carta Oricon dengan penjualan album menghampiri 1 juta unit.
* Colorful (カラフル) (lagu untuk Dragon Zakura) - lirik ditulis oleh Yamashita Tomohisa
* Kizuna (絆) (lagu untuk Gokusen 2)
E-Sekolah

E-Sekolah ialah Versi Baru Sistem e-Pantau yang digunakan oleh sekolah-sekolah di Malaysia. Sistem ini merangkumi Sistem Maklumat Murid Berkomputer, Sistem Pengurusan Peperiksaan, Sistem Merit Demerit, Sistem Pengurusan Kokurikulum, Sistem Pentaksiran Lisan Berasaskan Sekolah dan Sistem Laporan Adab Belajar.

Sistem ini memberi peluang kepada sekolah-sekolah untuk berubah kepada pengurusan berasaskan ICT. Semua aplikasi dalam Sistem e-Sekolah boleh dilaksanakan melalui sistem rangkaian setempat (LAN) yang mana aplikasi yang menyimpan data akan diinstall dalam komputer server manakala aplikasi untuk kemasukan data diinstall di komputer-komputer client yang disambung melalui wired atau wireless. Ini bermakna pengguna boleh memasukkan data di mana-mana komputer client di bawah sistem LAN.

Penyimpanan data secara setempat adalah kaedah yang lebih cekap dalam pengurusan maklumat digital. Maklumat bukan sahaja dapat dikemaskini secara online tetapi juga dapat mengguna data yang terkini untuk sebarang kegunaan. Urusan-urusan seperti analisis enrolmen murid terkini dapat diperoleh melalui satu ketipan jari sahaja. Urusan murid bertukar sekolah dapat dilaksanakan dengan pantas, cekap dan sempurna kerana sebahagian besar maklumat sudah pun tersedia. Benarlah ungkapan mengatakan "penggunaan ICT, maklumat di hujung jari".

Pengurusan berasaskan ICT bukan sahaja mudah tetapi berubah ke arah pengurusan digital membawa sekolah selangkah ke hadapan kerana teknologi ICT adalah teknologi masa hadapan. Pengurus sekolah boleh mendidik ahli organisasi berusaha menggunakan ICT dalam pengurusan harian mereka dan seterusnya mendorong mereka memiliki teknologi seperti memiliki komputer desktop atau notebook. Kalau pengurus sekolah menggunakan emel untuk mberhubung dengan ahli organisasi mereka, maka mereka akan berusaha pula mengadakan kemudahan internet di rumah mereka. Secara tidak langsung semua warga sekolah mendekati ICT, mengaplikasi setiap hari dan kemahiran mereka meningkat hari demi hari.

Sebahagian besar guru-guru hari ini telah terdedah dengan kemahiran asas ICT dan mereka tidak kekok lagi untuk menggunakan teknologi tersebut dalam tugas harian mereka. Cuma mereka perlu diberi peluang untuk mengaplikasinya melalui penggunaan pelbagai aplikasi seperti antaranya terdapat dalam Sistem e-Sekolah.
Portal E-Belajar di Malaysia
Sistem Kehadiran Staf Berkomputer

Sistem Kehadiran Staf Berkomputer atau Punchcom adalah perisian untuk merekod kehadiran guru dan kakitangan sokongan dengan lebih teratur dan bersistematik.

Guru-guru dan kakitangan sokongan hanya perlu menaip sebahagian no. kad pengenalan atau namanya sebelum klik butang masuk. Komputer akan mencatat waktu masuk dan begitu juga sebelum balik.

Rekod kehadiran semasa atau lepas boleh dicetak dengan memilih butang yang sesuai. Begitu juga dengan dengan rekod kehadiran bulanan dan tahunan.
Lompat jauh

**Lompat jauh** (Tulisan Jawi: لومڤت جاوه; mengikut sejarah dipanggil sebagai **broad jump** di Amerika Syarikat) merupakan acara balapan dan padang yang mana atlet menggabungkan kelajuan, kekuatan, dan ketangkasan dalam cubaan melompat sejauh yang boleh dari tempat mula melompat. Seiring dengan lompat kijang, dua acara ini mengukur lompatan untuk jarak sebagai kumpulan yang dirujuk sebagai "melompat melintang". Acara ini mempunyai sejarah dengan Sukan Olimpik Purba dan menjadi acara Olimpik moden bagi lelaki sejak Olimpik pertama pada 1896 dan bagi wanita sejak 1948. 

Mereka yang bertanding akan berlari di laluan (pada tahap elit, biasanya mempunyai permukaan yang sama dengan trek larian) dan melompat sejauh yang boleh dengan memijak sepintas pada papan kayu mula, ke bahagian yang diisi pasir atau tanah yang bertindak bagi menyerap lompatan dan juga sebagai penanda tempat jatuh. Jarak minimum dari papan ke tanda yang dibuat oleh atlit pada pasir diukur. Jika seseorang itu memulakan lompatannya dengan mana-mana bahagian kakinya di depan atau melebihi papan (satu lapisan plastisin diletakkan tepat di depan papan untuk mengesan ketepatan ini), lompatannya diisytiharkan salah atau batal dan tiada jarak akan direkodkan. 

Format sebenar pertandingan ini berbeza, tetapi secara amnya peserta akan mendapat beberapa kali cubaan untuk membuat lompatan dan hanya lompatan yang terpanjang akan dikira sebagai keputusan. Peserta dengan lompatan sah yang paling jauh pada akhir pertandingan akan dikira sebagai juara.

Kelajuan semasa berlari dan tinggi lonjakan merupakan kunci lompatan yang jauh. Oleh itu tidak hairanlah jika atlet lari pecut turut bertanding dan memenangi acara ini.

Lompat jauh telah dijadikan sebagai sebahagian daripada Sukan Olimpik.

Acara ini juga dicatat sebagai dua daripada rekod dunia yang paling lama berdiri dalam sebarang acara balapan dan padang. Pada 1935, Jesse Owens mencatatkan rekod dunia yang tidak dipecahkan sehingga 1960 oleh Ralph Boston.

Lompat jauh adalah salah satu daripada acara Olimpik pada Yunani Purba. Seseorang atlit akan memegang beban pada kedua-dua tangan yang dipanggil *halteres*. Beban ini akan dilayangkan ke hadapan seiring apabila atlet melompat untuk menambah momentum dan dibaling ke belakang apabila berada di udara untuk menolaknya ke hadapan. Paling dingati dalam acara purba adalah seorang lelaki dipanggil Chionis di mana pada Olimpik 656 SM mencatatkan lompatan sejauh 7 m 5 cm.

## Rujukan
Digimon

Digimon (デジモン *dejimon*, singkatan デヅタルモンスター *dejitaru monsutā* "Digital Monster") adalah siri berbentuk media dan barangan yang popular Jepun, merangkumi anime, manga, mainan, permainan video, permainan kad dan sebagainya. Digimon merujuk kepasa raksasa pelbagai bentuk yang tinggal di "Dunia Digital", suatu alam selari yang berasal daripada penubuhan pelbagai rangkaian komunikasi di Bumi.

## Mengenai Makhluk Digimon

Digimon menetas dari telur yang digelar telur digi. (dalam versi bahasa Inggeris francais ini terdapat satu lagi jenis Digi-Egg yang boleh digunakan untuk menukar bentuk Digimon. Jenis kedua Digi-Egg ini merupakan "Digimental" dalam versi bahasa Jepun.) Makhluk ini menambah usia melalui proses evolusi ("Digivolution" dalam versi Inggeris) yang mengubah wajahnya dan menambahkan kuasa zahir mereka. Terdapat Digimon yang buas bagaikan hidupan liar di habitat semulajadi; namun, kebanyakannya memiliki ciri-ciri manusia seperti berakal, bertutur, dan berciri-ciri keperibadian. Anime Digimon pertama memperkenalkan kitaran hidup Digimon: makhluk ini menambah usia dalam cara yang sama seperti organisma hidup di dunia sebenar, cuma tidak mati dalam keadaan normal kerana dibuat daripada data yang boleh dikonfigurasi semula. Digimon yang tua dan Digimon yang terkena kecederaan yang membawa maut akan berkecai menjadi butiran data yang tidak terkira. Data itu kemudian membina semula dengan sendirinya sebagai Digi-Egg lalu Digimon itu melalui kitaran hidup semula. Digimon yang lahir semula dalam cara ini mungkin dapat mengekalkan beberapa atau kesemua memorinya dari kehidupan yang sebelumnya. Bagaimanapun, jika seluruh data Digimon itu musnah, maka mereka mati tanpa lahir semula.

## Siri Digimon
* Digimon Adventure
* Digimon Adventure 02
* Digimon Tamers
* Digimon Frontier
* Digimon Data Squad
* Digimon Xros Wars
Sumo

**Sumo** (相撲) adalah sukan gusti tradisional Jepun. Sukan ini telah menjadi salah satu warisan terbesar dari Negeri Matahari Terbit. Sumo tidak hanya mencerminkan kekuatan fizik peserta tetapi juga menghormati nilai-nilai tradisional Jepun. Peserta (*rikishi*) bertanding dalam satu bulatan dan berusaha menjatuhkan atau menolak lawan keluar. Sukan ini telah berusia beberapa abad dan dipenuhi dengan upacara dan istiadat

## Sejarah
Sejarah sumo bermula sebagai ritual keperangkapan di zaman Kofun dalam abad ke-3 hingga ke-6. Sumo telah berkembang menjadi satu olahraga yang lebih tersusun dan rapi di zaman Edo pada tahun 1603 sehingga 1868. Sumo juga menjadi bahagian yang penting dan menjadi satu festival dan perayaan keagamaan bagi warga Jepun. 

Pada zaman moden, sumo telah menjadi sukan yang sangat terstruktur dan mempunyai beberapa pertandingan setiap tahun. Asosiasi Sumo Jepun yang didirikan pada tahun 1925 memainkan peranan penting dalam mempromosikan dan mempopularisasikan sukan ini. 

## Honbasho dan penghargaan
Honbasho adalah istilah Jepun yang diadakan sebanyak enam kali setahun. Pertandingan utama untuk sukan ini diadakan di Tokyo, Osaka, Nagoya, dan Fukuoka dimana pertandingan di setiap daerah ini memili keunikan dan prestasi tersendiri . 

Pada setiap akhir pertandingan, penghargaan akan diberikan kepada ahli gusti yang telah memberikan persembahan terbaik. Perhargaan seperti "Fighting Spirit Prize" dan "Outstanding Performance Prize" menambahkan elemen kompetitif dan semangat dalam sukan ini. 

## Dojo dan gaya hidup ahli gusti
Dojo sumo atau ring gusti dihormati sebagai tempat yang suci dan dibangunkan dengan penuh simbolisme. Sebelum setiap pertandingan, ahli gusti akan melakukan serangkaian ritual seperti "shiko" (menendang kaki ke udara) dan "" (tundukan badan rendah), sebagai persiapan fizikal dan kerohanian.  

Gaya hidup ahli gusti sumo adalah sangat teratur dan mengikut pola makan yang khusus dan disiplin yang tinggi. Ahli gusti juga dikenali sebagai "rikishi" dan beberapa ahli gusti ternama di Jepun telah mencapai tahap selebriti. 

## Rujukan

## Bacaan lanjutan

*
*
*
*
*
*Sharnoff, Lora (1993). Grand Sumo. Weatherhill. ISBN 0-8348-0283-X.
*

## Pautan luar

*Nihon Sumo Kyokai Official Grand Sumo Home Page
*The Sumo Forum
*Sumo FAQ 
*Searchable Sumo Database
*Sumo News and Analysis
*A Matter of Size, an Israeli fictional film on Amateur Sumo (2009)
Stjepan Mesić

**Stjepan Mesić** (lahir 24 Disember 1934) merupakan Presiden Croatia dari tahun 2000 sehingga 2010. Beliau sebelum itu menjadi Presiden Majlis Eksekutif Republik Sosialis Croatia berikutan pilihanraya parlimen di negara tersebut tahun 1990, Presiden terakhir Yugoslavia pada 1991 sehingga perpecahan gabungan politik tersebut serta juga Setiausaha Agung Pergerakan Negara-Negara Berkecuali (1991) dan Speaker Parlimen Croatia (1992–1994)

## Rujukan

## Pautan luar
* Biografi mengenai beliau
Persetujuan Dayton

**Persetujuan Rangka Kerja Perdamaian dalam Bosnia dan Herzegovina** () - lebih dikenali dengan ringkasnya sebagai **Persetujuan Dayton** atau **Perjanjian Dayton** (, , , )) - ditandatangani pada 21 November 1995 di Dayton, Ohio, Amerika Syarikat dan dirasmikan di Paris, Perancis pada 14 Disember 1995. Persetujuan ini diwujudkan sebagai suatu penyelesaian kepada konflik berdarah antara puak-puak Serb dan Croat menentang pihak tentera Bosnia dan Herzegovina lalu mengukuhkan keamanan di rantau Balkan melalui pembangunan serta kerjasama ekonomi dan sosial.

Perjanjian Dayton ditandatangi  menamatkan pertelingkahan antara etnik lebih tiga tahun yang menyebabkan ribuan rakyat tidak berdosa terbunuh.

## Latar belakang
Rundingan antara pihak-pihak Bosniak, Croat dan Serb ditempatkan di sebuah pangkalan udara di Dayton, Ohio - Wright-Patterson Air Force Base - dari 1 hingga 21 haribulan November 1995. Pihak Serb diwakili Presiden Republik Serbia Slobodan Milošević (menggantikan Radovan Karadžićyang tidak dapat hadir), pihak Croat diwakili Presiden Croatia Franjo Tuđman manakala pihak Bosniak diwakili Presiden Bosnia dan Herzegovina Alija Izetbegović bersama Menteri Luar Negeri Muhamed Šaćirbeg.

Persetujuan ini dirasmikan secara penuhnya di Paris pada 14 Disember 1995 disaksikan Perdana Menteri Sepanyol Felipe Gonzalez, Presiden Perancis Jacques Chirac, Presiden Amerika Syarikat Bill Clinton, Perdana Menteri United Kingdom John Major, Kanselor Jerman Helmut Kohl dan Perdana Menteri Rusia Viktor Chernomyrdin.

## Kandungan persetujuan
## Hasil penandatanganan

### Pertukaran hak milik tanah antara pihak
Sebelum persetujuan ini ditetapkan, pemilikan kawasan dalam Bosnia dan Herzegovina dibahagikan antara pihak-pihak berkenaan seperti berikut:

* pihak Serb Bosnia: 46% (seluas 23,687&nbsp;km2)
* pihak Bosniak: 28% (14,505&nbsp;km2)
* pihak Croat Bosnia: 25% (12,937&nbsp;km2).


Fail:Dayton.png|Perubahan milik kawasan dalam Bosnia dan Herzegovina.
Fail:Bih dayton en.png|Pembahagian pentadbiran politik Bosnia dan Herzegovina selepas persetujuan Dayton ditandatangani.


## Rujukan

## Pautan luar
*General Framework Agreement for Peace in Bosnia dan Herzegovina
*''Encyclopædia Britannica'', Dayton Accords
*Teks penuh persetujuan ini oleh badan pengamanan PBB
*Text of all peace agreements for Bosnia dan Herzegovina,
Azmi Salleh

Pihak Imigresen Filipina menahan operator pelancongan Malaysia Azmi Salleh ( tahun 42)  pada 8 Feb 2002 di Lapangan terbang Antarabangsa Ninoy Aquino , Manila  kerana disyaki mempunyai kaitan dengan rangkaian pengganas Al-Qaeda. Sebanyak 104 pasport, telefon selular dan lebih US$50,000 tunai dirampas daripadanya.

Beliau telah melanggar undang-undang kastam dan imigresen dan dihantar pulang kerana bekerja di Filipina tanpa permit.

Jurucakap Imigresen Raymond Salting memberitahu , perintah itu yang ditandatangani oleh ketua Imigresen Andrea Domingo, disampaikan kepada Kedutaan Malaysia sebagai sebahagian daripada protokol.

Pihak kastam tidak mengenakan dakwaan mengenai pencabulan undang-undang kastam ke atas Azmi kerana cuba membawa keluar US$50,000 dalam bentuk mata wang asing.Mengikut undang-undang sedia ada, seseorang hanya dibenarkan membawa keluar US$10,000.

Bagaimanapun siasatan mendapati Azmi Salleh  berada di Manila bagi mendapatkan visa untuk rakyat Malaysia menunaikan haji di Mekah dan beliau menafikan ada kaitan dengan Al-Qaeda.Kes terhadap Azmi hanya membabitkan undang-undang Imigresen, kerana cubaan mendapatkan visa bagi pihak pelanggannya di Malaysia tanpa permit, di Manila.

Azmi merupakan pengusaha pelancongan .Isterinya Jelima Mat Wahid, 38, berada di rumahnya di Kampung Sena Rendang, Marang, Terengganu.
Baram

Daerah **Baram** terletak di Sarawak, Malaysia Timur. Sungai Baram menjadi nadi ekonomi pertanian di kawasan ini. Empangan Baram akan dibina sebagai projek mini jana kuasa elektrik hidro di Upper Baram. Antara etnik di sini ialah Kenyah.

## Wakil rakyat
Anggota Parlimen Baram ialah Datuk Jacob Dungau Sagan yang dipilih melalui Pilihan Raya Umum Malaysia 2008. Kini beliau menjadi Timbalan Menteri Perdagangan Antarabangsa dan Industri Malaysia.

## Tragedi Loagan Bunut
Sebuah helikopter perkhidmatan doktor udara terhempas di Loagan Bunut, daerah Baram, Sarawak pada 18 Februari 2002 jam 6.30 petang.

Dr Voon Ai Khiong (28 tahun ) dan 3 lagi sedang dalam misi ke Long Lellang apabila menerima panggilan kecemasan menyatakan seorang wanita dari suku kaum Penan sakit tenat. Ketika itu angin kencang dan helikopter terhempas. Namun Dr Voon selamat.

Pengarah Hospital Miri, Dr Uma Devi berkata Dr Voon, yang ditempatkan di klinik Long Lama, kemudian bertolak ke Long San untuk mengambil pesakit yang dikenali sebagai Dayang Rimau, 33, untuk rawatan di Hospital Miri.

Helikopter perkhidmatan doktor udara itu membawa Dayang Rimau yang mengalami pendarahan selepas bersalin, ia terhempas dalam keadaan cuaca buruk di kawasan berpaya.

Dayang Rimau terbunuh apabila juruterbang, Kapten Raveendran A/L Ramankutty, 40, terpaksa mendaratkan helikopter Bell 206, milik Kenari Air, kerana angin kencang dan hujan lebat.

Selain Dr Voon dan Raveendran, suami wanita itu Luhat Lenjau, juga dari kaum Penan, terselamat.

Dr Uma berkata Dr Voon dan Luhat diselamatkan oleh pasukan mencari dari Tentera Udara Diraja Malaysia (TUDM) dan diterbangkan dengan helikopter Nuri ke Hospital Miri untuk rawatan.

Raveendran, yang patah di bahu, diselamatkan oleh seorang nelayan dan dibawa ke Poliklinik Beluru melalui jalan sungai dan kemudian diterbangkan ke Hospital Miri.

Dr Voon dan Raveendran berada dalam keadaan stabil sementara Luhat, yang patah kaki, masih tidak sedarkan diri.Pihak hospital masih menunggu laporan bedah siasat yang dijalankan ke atas mayat Dayang.
Bangunan TNB Ipoh

**Bangunan LLN Ipoh** di Jalan Lahat, Ipoh , Perak dirasmikan oleh Sultan Perak, Sultan Azlan ibni Sultan Yusuf Izzudin Shah pada Sabtu 30 November 1985 menelan belanja RM9 juta. Bangunan ini menjadi mercu tanda baru bagi bandaraya Ipoh. Turut hdir ialah Menteri Besar Perak, Tan Sri Ramli Ngah Talib.

Bangunan setinggi 7 tingkat dibina di atas tanah seluas 1.2 hektar. Kerja-kerja pembinaan bermula Mac 1982 dan siap pada Februari 1984. Bangunan ini berbentuk huruf 'T'. dan telah direkabentuk oleh Jabatan Arkitek LLN sendiri.

LLN bermaksud Lembaga Letrik Negara, iaitu nama lama bagi TNB atau Tenaga Nasional Berhad.

Menteri Tenaga, Telekom dan Pos ketika itu ialah Datuk Leo Moggie, menyatakan , kampung-kampung dalam lingkungan 10 km dari stesen janaelektrik hidro akan dibekalkan dengan tenaga elektrik.
Stesen Janakuasa Sultan Ismail

**Stesen Janakuasa Sultan Ismail** ialah stesen janakuasa turbin gas asli terbesar di Malaysia. Terletak di Paka, Terengganu, ia menghasilkan 1,136 MW. Gas asli diperolehi daripada loji pemprosesan gas Petronas yang berhampiran di Kerteh.

Stesen ini siap pada 1987 dan dibuka secara rasmi pada 1988 oleh Sultan Mahmud Al-Muktafi Billah Shah dari Terengganu.
Stesen Janaelektrik Sultan Salahuddin Abdul Aziz

**Stesen Janaelektrik Sultan Abdul Aziz** yang terletak di Kapar, Klang, Selangor merupakan stesen kuasa utama di Lembah Klang. Ia dibina dan diuruskan oleh TNB (ketika itu LLN) pada tahun 1981. Pada Januari 1982, Elektrik Power Development Corporation dari Jepun dilantik bagi menyediakan khidmat kejuruteraan. Stesen ini dinamakan bersempena Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah.

Stesen janakuasa ini menggunakan tenaga arang batu. Sebahagian arang batu ini diambil dari Sarawak. TNB juga mengimport arang batu berkualiti dari Australia, Amerika Syarikat, Kanada dan China. TNB akan mengunakan 1.5 juta tan arang batu setiap tahun. 

Bagi mengawal abu dan debu asap berterbangan di atmosfera,  penerima elektrostatik digunakan bagi memerangkap 99 % asap dan debu yang berterbangan. Cerobong setinggi 175 meter dibina yang menepati piawai WHO. Ini kerana stesen kuasa ini terletak di dalam laluan perjalanan burung yang berhijrah.
Obesiti di Malaysia

**Obesiti di Malaysia** telah menjadi suatu trend yang semakin membimbangkan di kalangan rakyat negara ini. Obesiti boleh mengakibatkan penyakit jantung, strok, tekanan darah tinggi, diabetis, dan kanser.

Bekas Menteri Kesihatan Malaysia, Datuk Chua Jui Meng berkata , kajian mendapati hampir 3 juta rakyat Malaysia mengalami masalah kegemukan atau obesiti pada tahun 2000. 

Di Malaysia, kadar obesiti paling ketara di kalangan kaum India, iaitu sebanyak  25.6 peratus, diikuti Melayu sebanyak 22.4 peratus dan Cina, 19.5 peratus.

Sebuah pusat penjagaan kesihatan, iaitu **The Weight Management Information Center (WMIC)** ditubuhkan bertujuan memberi pendedahan kepada orang ramai mengenai berat badan yang sihat melalui aktiviti fizikal, pemakanan yang sihat dan pengendalian berat badan untuk jangka masa panjang. Kini, obesiti di Malaysia telah meningkat dengan kadar yang tinggi iaitu 16.8 juta bersamaan dengan 60% daripada 28 juta, kejadiaan ini berpunca akibat daripada amalan gaya hidup yang tidak sihat dan pemakanan yang tidak seimbang, ditambah pula dengan tidak suka bersenam. Selain itu, kesibukan berkerja, banyak menghabiskan masa didepan komputer, pertumbuhan restoran makanan segera yang tinggi turut menjadi faktor berlakunya obesiti.
Tambak Laut Singapura

**Tambak Laut Singapura** merupakan salah satu usaha Singapura bagi meluaskan tanah yang boleh digunakan bagi projek pembinaan bagi menampung peningkatan jumlah penduduk. Antara lain, Singapura telah membina Tambak Laut di perairannya di Tuas. Tambak laut ini  menghadap Johor di bahagian Tanjung Kupang hingga  ke Tanjung Piai, Pontian. Pembinaannya bermula semejak Januari 2002.

Pembinaan tambak laut ini mendapat bantahan dari kaum nelayan di Malaysia kerana mereka mendakwa bahawa sumber pendapatan mereka terjejas kerana perairan menjadi cetek. Selain itu persekitaran bising dan kedalaman laut yang berubah turut didakwa mengurangkan jumlah tangkapan ikan. Selain itu, dasar laut berubah yang menyebabkan sempadan negara (yang diukur pertengahan selat), menjadi kabur, disebabkan tambak laut itu yang semakin menghampiri sempadan perairan  negara.

Kerja-kerja tambakan oleh Singapura sudah masuk menghala ke barat daya Tuas iaitu menuju Tanjung Piai.

Kerja menambak dilakukan 24 jam sehari dan lebih  berbelas kilometer laut telah ditutup dengan pasir. Tambak laut ini didakwa menyebabkan perubahan arus laut. Sebelum ini ada 4 arus iaitu dari Tenggara, barat daya, arus air pasang  dan arus air surut. Arus ini membawa banyak  ikan dan udang.

200 ahli Persatuan Nelayan Johor Selatan dan 1000 penduduk nelayan di selatan Johor mendakwa sumber rezeki mereka terjejas, dan ramai daripada mereka mendakwa menganggur. Mereka tidak dapat mencari kerja lain kerana tidak mempunyai kebolehan lain.

Sebelum kerja penambakan, para nelayan tempatan Malaysia mudah untuk mencari rezeki bermula dari Pulau Merambung milik Malaysia, satu-satunya pulau antara Tanjung Kupang dengan Tuas hinggalah ke Rumah Api Sultan Sor, yang ketika itu berada jauh ke tengah laut. Kini mereka mendakwa sukar mencari rezeki kerana selat yang semakin sempit akibat kerja penambakan.

Jaring yang dipasang sering tumbang dan rosak disebabkan rempuhan akibat kerja penambakan yang banyak. Serpihan karang banyak di dasar laut, dan pergerakan banyak pontun yang membawa pasir didakwa turut merosakkan jaring para nelayan.

Pihak kerajaan Malaysia telah melakukan kerja Penilaian Alam Sekitar yang dihantar ke Singapura bersama bantahan kerja penambakan tersebut.
TEKUN

**Tabung Ekonomi Kumpulan Usaha Niaga ** diambil dari singkatan terma **TEKUN** merupakan kaedah pinjaman terbaik yang disediakan oleh kerajaan Malaysia bagi usahawan kecil bumiputera menjalankan atau mengembangkan perniagaan mereka. Kaedah yang diguna pakai bagi skim itu memudahkan usahawan kecil untuk mendapatkan pinjaman.

Selain cara bayaran baliknya yang amat mudah, caj perkhidmatan yang dikenakan juga hanya 4 % setahun berbanding ceti haram / Ah Long yang mengenakan kadar faedah tinggi dengan peminjam terdedah kepada pelbagai risiko.

Rakyat Malaysia terutama usahawan kecil cenderung membuat pinjaman dari ceti haram. Kementerian itu tidak bercadang untuk mengkaji semula kaedah pinjaman Tekun bagi menangani masalah ceti haram kerana menurutnya yang menjadi masalah ialah sikap peniaga itu sendiri yang gemar menggunakan khidmat ceti haram.

## Bajet 2010
Berikutan peruntukan tambahan RM20 juta untuk usahawan kecil kaum India (Peruntukan sedia ada RM15 juta). 

## Rujukan
* TEKUN Nasional

## Pautan luar

* Keburukan Pinjaman TEKUN
Menteri Kewangan Malaysia

**Menteri Kewangan** (Tulisan Jawi: منتري کواڠن) adalah ketua Kementerian Kewangan daripada Kerajaan Malaysia. Salah satu jawatan kanan dalam Kabinet Malaysia, menteri kewangan bertanggungjawab untuk menentukan dasar fiskal dan mengurus belanjawan negara kerajaan. Dalam banyak masa, Menteri Kewangan juga berkhidmat sebagai Perdana Menteri Malaysia. 

Menteri Kewangan yang terkini ialah  Dato Seri Anwar Ibrahim 

Pemegang jawatan ini disediakan dengan kawalan motor polis trafik pengiring dan kawalan rapat oleh Unit Tindakhas.

## Senarai Menteri Kewangan
Orang-orang berikut telah dilantik memegang portfolio kewangan, atau mana-mana gelaran terdahulu: 

## Rujukan
Zon Penampan

Zon penampan iaitu pemisah di antara semua kawasan rekreasi dan hutan simpan di Johor diwujudkan oleh kerajaan negeri Johor mulai Mac 2002. Menteri Besar Johor ,Datuk Abdul Ghani Othman berazam akan merealisasikan Zon Penampan tersebut. 

Kementerian Sains, Teknologi dan Alam Sekitar memperuntukkan sebanyak RM100,000 untuk membuat kajian persempadanan tersebut yang dijalankan oleh beberapa pakar geologi dan mineral dari Universiti Teknologi Malaysia.

Zon penampan akan dapat mengekalkan ekosistem dan habitat semula jadi di kawasan hutan seperti kawasan rekreasi Gunung Pulai yang terpaksa ditutup sejak kejadian tanah runtuh dan banjir lumpur pada 27 Disember 2001.

"Di mana ada kemudahan rekreasi, sewajarnya buffer zone (zon penampan) ini diwujudkan di mana hutan itu dibersihkan dahulu sama ada untuk kawalan binatang buas atau kesan yang boleh dirasakan secara langsung daripada kawasan hutan.

Jabatan Hutan dan Jabatan Pengairan dan Saliran akan menyelenggara sungai-sungai di kawasan hutan simpan seluruh negeri supaya tidak ada kayu yang menyekat laluan air yang boleh membentuk empangan.

,
Mohd Eusoff Chin

**Tun Mohd Eusoff Chin** adalah merupakan bekas Ketua Hakim Negara dari tahun 1994 hingga ke tahun 2000.

## Kehidupan peribadi
Beliau telah mendirikan rumahtangga bersama Toh Puan Datin Seri Hajah Rosaini binti Mustaffa.

## Rujukan
Kawanishi K-200

**[[Kawanishi Aircraft Company|Kawanishi]] K-200** merupakan kapal terbang air berkonsepkan turbojet yang direka di Jepun semasa Perang Dunia II. 

Menggunakan reka bentuk E11K1 dan K-60 dari syarikat yang sama, K-200 akan menggunakan enam jet turbo dan bertujuan menggantikan bot terbang berat jarak jauh lain dalam perkhidmatan Tentera Laut Imperial Jepun. K-200 juga dicadangkan sebagai pelantar bagi mengangkut senjata nuklear Jepun ke Amerika Syarikat.

Perperangan berakhir sebelum rancangan bagi K-200 sempat disiapkan.
Michelangelo

**Michelangelo di Lodovico Buonarroti Simoni** (6 Mac 1475–18 Februari 1564), lebih biasa dikenali dengan mudah sebagai **Michelangelo**, ialah seorang pengarca, pelukis, arkitek, dan pemuisi Zaman Pembaharuan Itali. Seorang seniman yang amat serba boleh, beliau sering dianggap sebagai pesaing untuk gelaran "tokoh arketip Zaman Pembaharuan", bersama-sama dengan Leonardo da Vinci, pesaing setempatnya di Florentine. 

Hasil Michelangelo dalam setiap bidang semasa hayatnya yang panjang amat banyak; apabila kesemua surat-menyurat, lakaran, dan rencana kenang-kenangan yang masih wujud juga diambil kira, beliau merupakan seniman abad ke-16 yang didokumenkan dengan paling baik. Dua karyanya yang terkenal, iaitu arca Pieta dan David, dipahat ketika beliau berumur lewat dua puluhan hingga awal tiga puluhan. Walaupun beliau mempunyai anggapan yang buruk terhadap pelukisan, Michelangelo juga mencipta salah dua daripada lukisan fresco yang terpengaruh dalam sejarah seni Barat di siling dan dinding altar di Gereja Kecil Sistine, Rom (Pengadilan Akhirat). Pada lewat hayatnya, beliau mereka bentuk kubah untuk Gereja St Peter yang terletak dalam kota yang sama, dan serupa dengan setiap bidang yang beliau memperoleh kecekapan, merevolusikan seni bina klasik dengan rekaan pilaster jenis raksasanya.

Unik bagi seorang seniman Zaman Pembaharuan, dua buah biografi diterbitkan dalam hidup Michelangelo. Salah satunya yang ditulis oleh Giorgio Vasari mengatakan bahawa beliau merupakan puncak pencapaian kesenian sejak permulaan Zaman Pembaharuan, suatu sudut pandangan yang terus tersebar luas dalam sejarah seni selama berabad-abad. Dalam hayatnya, beliau sering dipanggil sebagai "*Il Divino*" (Yang Ketuhanan; bahasa Inggeris: "*the divine one*"), satu nama gelaran yang amat sesuai kerana kerohaniannya yang sangat mendalam. Salah satu daripada sifatnya yang paling dikagumi oleh hidup sezamannya ialah *terribilità*, iaitu ketersergaman yang amat menimbulkan rasa kagum. Adalah disebabkan percubaan-percubaan pelukis-pelukis kemudian yang hendak meniru gaya Michelango yang amat peribadi dan penuh perasaan bahawa Manerisme, sebuah gerakan utama seni Barat yang menyusul Pembaharuan Tinggi, dilahirkan.

## Rujukan


## Pautan luar

* Lukisan-lukisan Michelangelo Buonarroti
* Arca David oleh Michelangelo di Florence — filem realiti maya serta gambar-gambar 
* Michelangelo di Galeri Olga
* 
* Galeri gambar untuk Karya-karya Michelangelo 
* "Kod Michelangelo" yang menunjukkan penggunaan kod untuk pengetahuan anatominya
* 
* Filem Karya Seni yang Paling Masyhur — Quicktime  atau Windows 
* Pusat Ujian IQ Kanak-kanak Sebuah esei yang baik mengenai Michelangelo.
* Projek digit mengenai Michelangelo
* Pameran Khas BP untuk Lukisan-lukisan Michelangelo 
* Lukisan-lukisan Michelangelo: Benar atau Palsu? Bagaimana memutuskan jika sebuah lukisan dilukis oleh Michelangelo?
* Model-model Michelangelo — Model-model yang digunakan oleh Michelangelo untuk lukisan dan arcanya
Universiti Padjadjaran

**Universiti Padjadjaran** (, disingkat Unpad) ialah sebuah universiti awam di Bandung, Indonesia yang didirikan pada 14 Ogos 1956. Rektor Unpad pada tahun akademik 2005-2006 adalah Prof. Dr. Hj. Rina Indiastuti, S.E., M.SIE.

Unpad mempunyai 14 fakulti, iaitu: 

# Undang-undang
# Ekonomi
# Ubat
# Matematik dan sains semula jadi
# Pertanian
# Ladang
# Sastera
# Sains Sosial dan Politik
# Kajian Komunikasi
# Pergigian
# Sains Kejururawatan
# Psikologi
# Sains Perikanan dan Laut
# Teknologi Pertanian

## Pautan luar

*  Laman rasmi Universiti Padjadjaran
Menara Juche

**Menara Juche** (주체사상탑, Juchesasangtap) adalah sebuah monumen di Pyongyang, Korea Utara yang telah dibina pada 1982. Menara ini terletak di tebing sebelah timur Sungai Taedong, bertentangan Lapangan Kim Il Sung. Koordinat geografinya ialah . Menara ini telah dibina bagi memperingati hari lahir Kim Il Sung yang ke-70 dan anaknya, Kim Jong-il telah mengaku merekabentuk menara ini. 

Menara setinggi 170 meter (560') ini merupakan sebuah struktur empat sudut yang meruncing, yang mengandungi 25,550 ketul batu putih (365 × 70, setiap satu untuk satu hari dalam kehidupan Kim Il Sung), dengan 70 lapisan jangkatolok dan ditutupi dengan sebuah obor besi yang bercahaya  setinggi 20 meter di atas. Pelawat boleh menaiki menara tersebut. 

Bersama menara ini terdapat sebuah tugu setinggi 30 meter yang menonjolkan seorang wanita dan lelaki yang menggenggam tinggi sebuah tukul, sabit dan berus untuk menulis. Tukul melambangkan para pekerja, sabit untuk petani, dan berus untuk para cendekiawan yang bekerja. Terdapat enam lagi kumpulan tugu yang kecil, setiap tugu setinggi 10 meter yang melambangkan pelbagai aspek ideologi Kim Il Sung. Berdekatan dengan menara ini adalah dinding yang dipenuhi dengan 82 buah logam peringatan yang menandakan persahabatan, yang diberi oleh rakan-rakan luar negara. Di keliling menara terdapat ciri-ciri pavilion dan air. Menara ini merupakan tempat berjumpa paling popular untuk rakyat Korea Utara.  

Menara ini dinamakan sempena ideologi *[[juche]]*, yang dirumuskan oleh Kim Il Sung sebagai gabungan prinsip-prinsip autarki, iaitu membina ekonomi negara yang mampu diri, kepercayaan kepada diri sendiri, cara penghidupan tradisional Korea dan Marxisme. Nama menara ini sering diterjemahkan sebagai *Menara Ideologi Juche*.

## Pautan luar
*  orientalarchitecture.com
* Foto satelit dari Google Maps